
 जेन्ना अ‍ॅना आपलें जल्म-शार गोंय सोडून मुंबय गेलें तेन्ना तें खूब उत्साही आशिल्लें. तेच बरोबर ताका आपल्या काका, आजी, इश्ट आनी चड करून... मॅंडो पसून पयस वचपाचें दुख्ख आसलें.









 मॅंडो हो एक थंड सुणो जो पुराय दीस शांतपणान न्हिदतालो. पूण शेजराक मात कोणाचेंय काजार आसत जाल्यार अॅनाचो काका रेबेक वाजोवपाचें बंद करी पसून व्हडल्यान आड्डून भोंकतालो.






 अॅना मॅंडोचो खूब मोग करतालें. अॅनाक तो परकी मनशां पसून आनी कसल्याय संकश्टां पसून राखतालो. आनी काकाच्या कर्कश रेबेका पसून बी वाचयतालो.


















 मुंबय हें बोवाळें शार. सवण्याचो चींवचींव, इगर्जेची घांट आनी गांवचें संगीत अॅनाक खूब याद येतालें. फकत त्या काकाच्या रेबेकाची याद मात येनासली.






 शाळा सोंपल्या उपरांत, अॅना केन्ना आपल्या बापाय वांगडा चिट्यो आनी पार्सल दिवपाक वतालें.





















 अॅना लिफ्टींतल्यान वचपाक उमेदीन रावतालें. एक दीस गुपचूपपणान ताणें लिफ्टीचे सगळे बटन चिड्डिले. लिफ्ट दर एका माळ्यार उक्ती जाली.






 दर माळ्याच्या वणटीचेर एक तांबडें स्पिकर बॉक्स आसलें. तशेंच दर एका माळ्याच्या पांख्यार एक विचित्र दिसपी शावर आसलो.






 “हांगा कोणाक म्हण न्हावपाक जाय?” अशें अॅनान चिंतलें.
























 अॅना वस्तू समजुपाचो प्रयत्न करतालें. तांबडें स्पिकर बॉक्स केन्नाच कसलेंच संगीत वाजयना.






 आनी तो शावर? एक उदकाचो थेंब लेगीत केन्नाच थंयच्यान गळना. ताका नळ लेगीत ना.















 एक दीस, दनपरां वेळार, जेन्ना अॅना आनी ताचो बापूय पांचव्या माळ्यार मंजू आजयेच्या दारा कडेन आसलीं तेन्ना तांच्यानी भयानक रडपाचो आवाज आयकलो.






 “पप्पा, हो भयानक आवाज कसलो?”






 “म्हाका दिसता तो उजो पेटिल्ल्याची सुचोवणी दिवपी आवाज म्हणल्यार ‘फायर आलार्म’. चल आमकां उज्या पसून बचाव करपी माळ्यार पावपाक जाय.”















 अॅनान सुरक्षीत जाग्यार धांवपी लोकांक पळयलें.






 “अॅना, भिवूं नाका. दुसऱ्या माळ्यार ल्हानसो उजो पेटला. हो भोंगो आयकला? तें उजो पालोवपी यंत्र – आमकां आदार दिवपाक आयलां.”






 अचानक, विचित्र दिसपी शावर सगळ्याक उदक शिंपडावपाक लागले.



 अरे! थंय कोनशाक आनी कोण आशिल्लो? मंजू आजयेचें माजरा पील! तें बाबडे उज्याक आनी उदकाक पळोवन सामकें भिल्लें.





















 त्या असहाय माजरा पिलाक पळोवन अॅनाक धीर आयलो आनी त्या पिलाक वाचोवंक ताणें धांव मारली.






 अॅनाक मातसो धीर आयिल्ल्यान ताणे बापायक विचारलें, “पापा, त्या शावरांतल्यान उदक खंयच्यान आयलें?”


















 “तांकां फायर स्प्रिंकल्स म्हणटात. जेन्ना उजो लागता तेन्ना ते आपुणूच चालू जातात,” बापायन सांगलें.






 “पूण, ताका नळ खंय आसा, पापा?” अॅनान परत विचारलें. बापायन स्प्रिंकल्सांक पळयलें. ताकाय ह्या विशीं सारकी खबर नाशिल्ली.


















 “अॅना, ताका नळ आसना” अशें मंजू आजयेन सांगलें. “तें तांबडे पायप सदांच उदकान भरिल्लें आसता आनी काचेचो गुळो लावन बंद केल्ले आसता. जेन्ना उजो पेट्टा तेन्ना तो गुळो गरम जाता आनी फुट्टा. आनी उदक भायर येता.”






 “आं!” आतांच नवें कितें शिकिल्ल्या बापायन म्हणलें.

 तांचे मुखार एक व्हड धवी निसण उबी जाली.
 
  
  
 



 “उपकार करून, भुरगीं आनी जाणटे आशिल्ले घराबे पयलीं येयात,”



 अशें एक शिपायान आपल्या कोरन्यांतल्यान घोशणा केली.




















 जशीं तीं उज्या लिफ्टींत चडटालीं, मंजू आजयेन अॅनाचो हात घट्ट धरलो आनी



 दोळे धांपले. पूण अॅनाचे दोळे मात उकतेच आशिल्ले.






 “अॅना, आयज तूं खूब धाडशी आशिल्लें”, अॅनाच्या बापायन गर्वान सांगलें. “उज्याच्या आलार्मान तुका भिवयलें?”






 अॅनान बापायक घट्ट वेंग मारली आनी हय म्हण तकली हालयली.






 “तुका खबर आसा, त्या उज्याच्या आलार्मान सगळ्यांचो जीव वाटायलो,” बारीक आवाजान ताणे म्हणलें.






 “पापा, तो आलार्म आमच्या मॅंडो बशेन,” अॅनान परत ल्हव आवाजान म्हणलें. ताचो बापूय आजापीत जावन पळोवपाक लागलो.






 “उज्या आलार्म सदांच ओग्गी आसता. फक्त आमचो जीव वाटावपाक तो आवाज करता.”















 तंत्रज्ञान आमकां तरा तरांनी आदार करता. उजो पेटल्यार, आपुणूच चलपी उज्याची वेवस्था शाळांनी, सिनेमा घरांनी आनी हेर इमारतींनीं लोकांचो जीव वांचयता.






 उज्याचो आलार्म आयकल्यार कितें करचें ह्याविशीं सकयल म्हायती दिल्याः



 1. शांतपणी उठात आनी एक सामकें लागीं आशिल्ल्या भायर सरपा वाटे कडेन चलात. उजो लागिल्लो आसतना लिफ्ट बंद जाता म्हुणून लिफ्ट वापर नाकात.











 2. धांव मारल्यार स्वासांतल्यान चड प्रमाणांत धुंवर वतलो तशेंच अपघात वा चिड्डाचिड्डी जावपाक शकता. म्हुणून धांवू नाकात; वेगान चलात. शक्य आसल्यार तुमचें तोंड ओल्या कपड्यान धांपात.






 3. उज्याचेर उदक घाल्ल्यार उजो सगळ्याक जातलो वा विजेच्या धपक्यान लोकांक मरण येतलें.






 4. कोणूय व्हडल्यांक विजेचो मुखेल स्वीच बंद करपाक सांगात. खंयच्याच विजेच्या वस्तींक वा स्विचाक हात लावं नाकात.






 5. भायर वचपाचे वाटेन धुंवर आसल्यार सरपटून वचात. अशे तरेन कमी धुंवर तुमचे भितर वतलो.






 6. इमारतींतल्यान भायर सरून, लागीं आशिल्ल्या उज्या वेळार लोक एकठांय जावपी जाग्या कडेन वचात वा सुरक्षीत उकत्या जाग्यार वचात.






 7. तुमचीं घरचीं वा कोणूय सांबाळ करपी तुमकां सोदता मेरेन एकाच



 जाग्यार रावात.8. तुका जर दुखापत जाल्ली आसत जाल्यार, लागींच्या एक व्हडल्याक तुजी मदत करपाक विनंती करात.

 उजो ! उजो ! (Konkani)



 अॅनाक गोंयची याद येता. तरी ताका आपलें नवें घर आवडटा. बोवाळ्या मुंबयंत सगळें कितलें आगळें दिसता. कांय व्हड-व्हड इमारतींनी तें स्पिकर आनी शावर पळयता. विचित्र! ते गरजे भायर चालू जायनात फक्त...



 This is a Level 3 book for children who are ready to read on their own.

